Sektor korporativnih komunikacija

Av. V. Holjevca 10

Zagreb 10002

Tel: 01 6450 406

Fax: 01 6452 406

**PRIOPĆENJE**

**INA podržala jubilarne 50. Vinkovačke jeseni**

* **Kao dugogodišnji ponosni sponzor, i ove godine INA je podržala Vinkovačke jeseni, jednu od najbogatijih i najznačajnijih slavonskih manifestacija**
* **Svečanost otvorenja jubilarnog izdanja manifestacije bogatim programom nastojala je oživjeti običaje Slavonije pod sloganom „Ispod golemoga neba“**

**Zagreb, 21. rujna 2015.** – **Od 11. do 20. rujna, pod visokim pokroviteljstvom predsjednice RH Kolinde Grabar Kitarović, održale su se jubilarne 50. Vinkovačke jeseni, manifestacija duge i bogate tradicije. Na festivalu se zahvaljujući zanimljivom i raznovrsnom programu svakog rujna okupe tisuće posjetitelja koji mogu uživati u brojnim sadržajima koji spajaju tradiciju i aktualna urbana događanja. INA je već desetljećima vezana za Slavoniju te s veseljem podržava manifestaciju koja na jednom mjestu donosi kulturne sadržaje, folklor, povijest, glazbu i gastronomiju i još mnogo toga.**

Ovogodišnju svečanost otvorenja koja se održala 18. rujna sa zanimanjem su pratili i Želimir Šikonja, izvršni direktor SD istraživanje i proizvodnja nafte i plina, i Željana Kljaić, direktorica proizvodne regije istočna Hrvatska, a g. Šikonja je tom prilikom izjavio: *„Jedan od segmenata održivog razvoja je sudjelovanje u životu zajednice u kojoj poslujemo, a Slavonija je regija u kojoj INA već godinama igra važnu ulogu u proizvodnji nafte i plina te se istovremeno trudi poduprijeti značajne aktivnosti vinkovačke i slavonske zajednice. Vinkovačke jeseni svakako su jedna od tih vrijednih inicijativa i veseli me što sam i osobno mogao doživjeti barem dio prave slavonske atmosfere i tradicije.“*

INA je i ove godine bila sponzor manifestacije, a sama svečanost otvorenja 50. Vinkovačkih jeseni održala se pod sloganom „Ispod golemoga neba“ prema naslovu romana vinkovačkog književnika Vlade Andrilovića. U bogatom programu nastupili su brojni glumci, tamburaški sastavi i kulturno-umjetnička društva, a tijekom svih dana održavanja manifestacije izmjenjivali su se koncerti raznih zabavnih glazbenih žanrova, sportska događanja, svečani mimohod i Državna smotra folklora, kao i brojne priredbe za djecu i odrasle. Vinkovačke jeseni već pola stoljeća prenose izvorne običaje novim generacijama i čuvaju tradiciju i izvornu kulturu slavonskog kraja.

**O INA Grupi**

INA Grupa ima vodeću ulogu u naftnom poslovanju u Hrvatskoj te značajnu ulogu u regiji u istraživanju i proizvodnji nafte i plina, preradi nafte te distribuciji nafte i naftnih derivata. INA Grupu čini više ovisnih društava u potpunom ili djelomičnom vlasništvu INA d.d. Sjedište Grupe nalazi se u Zagrebu, Hrvatska. U području istraživanja i proizvodnje nafte i plina, INA danas posluje, osim u Hrvatskoj, u Angoli i Egiptu. Prerada nafte odvija se u Ininim rafinerijama nafte; RN Rijeka i RN Sisak, dok se regionalna maloprodajna mreža sastoji od 441 benzinske postaje u Hrvatskoj i u susjednim zemljama.

**PR**

Avenija Većeslava Holjevca 10, Zagreb

Tel: 01 6450 552|Fax: 01 6452 406| @: pr@ina.hr